35 KOMENTI DA GONCALO NEVES PRI LA VIDEOFILMO: 


Trevor Steele: La krizo de Ido: Grava epizodo en la historio de Esperanto 


https://www.youtube.com/watch?v=odNGtMax3qc 


e Louis Couturat 








(Komenti afishigita che YouTube ye 23/02/2022 plurfoye, en Esperanto, ma ne aparanta 
publike, pro misterioza teknikala motivo. Hike me prizentas Ido-tradukuro da me ipsa.) 


Danko e gratulo, kara Trevor, pro la interesiva e detaloza diskurso pri la Ido-krizo! Me 
dankas e gratulas anke Australiana Esperanto-Asociuro pro la inicio e la disponigo dil 
diskurso che YouTube. Yen kelka remarki, komenti, kompletigi e korektigi: 


(1) Me joyas ke ta periodon tu juste nomizis “krizo di Ido” e ne, quale multi til nun erore 
agis, “Ido-skismo”. 


(2) Esas vera ke “LZZ honorizis Schleyer” en 1905 (kande Volapük esis ja tre febla e 
preske desaparonta), ma antee, en 1889 (kande Volapük esis ankore sat forta ed ankore 
funcionis quale konkurencanto di Esperanto), il skriptis e publikigis, en la revuo La 
Esperantisto, longa artiklo (nefinita), en qua il penis ridikuligar la rivala linguo, e ta- 
skope il mem inventis vorteti quin til nun me trovis en nula Volapŭk-lexiki lora o posa. 
Me skriptis broshuro pri la relato di LLZ a Volapŭk.! 


(3) En 1894 la lekteri di La Esperantisto votis ne pri plura “versioni di Patro Nia”, ma pri 
la tota strukturo di la linguo. 


(4) Ne esas ciencale pruvita ke “Louis Chevreux” esis la vera nomo di L. de Beaufront 
(LdB). To esas nur atencinda (hipo)tezo da Jossinet. 


(5) “Beaufront” signifikas ne “bela fasado”, ma “bela fronto”. 


! Goncalo Neves: Zamenhof kaj Volapiik. Bad Bellingen: Iltis 2012. 44 p. 





(6) La nomo ne esas “inventita da il ipsa” [da LdB]: ol ja existis quale famili-nomo ante 
lua nasko. Exemple, en Anglia stacas la tale nomizita “Beaufront castle”, qua datizesas de 
1837-41 (LdB naskis en 1855): 


https://www.heritagegateway.org.uk/Gateway/Results Single.aspx?uid=1 8212 resourc 
elD=19191 


Parenteze, segun ta stilo e nomo, on en 1837 konstruktis domego “Beaufront” en... 
Tasmania: 


https://www.facebook.com/DescendantsDay2013NorfolkIslandToNorfolkPlains/photos/ 


beaufront-ross-tasmania-beaufront-was-built-for-arthur-smith-in-1837-by- 
stonemas/888936971136606/ 





La famili-nomo “Beaufront”, cetere, ankore existas, quankam ol esas tre rara: 


https://forebears.io/surnames/beaufront 


(7) Carlo Bourlet mortigive sufokesis pro glutir osto ne di “hano”, ma di fisho. 
(8) Lĉopold Leau esis ne “linguisto”, ma matematikisto. 


(9) La Internaciona Asociuro di Akademii refuzis “judikar “planifikita lingui” ne en 
“1907”, ma en 1908. 


(10) Couturat e Leau ne “invitis” LdB divenar membro dil “Elektanta komitato”. LdB 
esis kooptita al Permananta Komisitaro (Commission permanente), organo qua komencis 
funcionar (por tre kurta periodo) pos la dissolveso dil Komitato. 


(11) Ne esas vera ke la “Delegitaro” selektis Esperanto “kun kelka chanji”. La korekta 
vortizo esas yena: la Komitato “decidis adoptar principe Esperanto, pro lua relativa 
perfekteso e pro la divers e mult aplikaji exekutita per ol, kondicione ke ula modifiki esez 
efektigita da la Permananta Komisitaro en la direciono fixigita per la projeto Ido, probante 
interkonsentar kun la Komitato Lingual esperantista”. 


Cetere, dum la diskurso, tu plurfoye intermixas la Delegitaro e la Komitato. Me invitas 
tu parlektar mea artiklo pri la nasko di Ido: 


https://la804605.us.archive.org/4/items/naskigho e mallonga historio de ido/Naskigh 
o/920kaj/o20mallongaY620historio9o20de96201do .pdf 





(12) Ne esas vera ke en Ido on “uzas akuzativo nur kande ol esas necesa por komprenar”. 
En Ido on uzas tale nomizita “n inversigala” por montrar inversigo dil normala ordino di 
subjekto e direta objekto, t.e., kande la direta objekto preiras la subjekto, exemple: 

“La kato manjas la muso” (normala ordino, sen n inversigala) 


“La muson manjas la kato” (inversigo dil normala ordino) 


Koncernesas do regulo. 


(13) Nula Idisto dicis ke la Esperanto-supersigni esas “barbara”. 

(14) Nula Idisto dicis ke la korelativi esas “seninteresa tabelo”. 

(15) “legesas” esas nekorekta en Ido. La korekta radiko esas “lekt-” (de la Latina “lectus”, 
“lectura”, “lector”, ktp), do on dicas “la libro lektesas” (la Ido-radiko “leg-” korespondas al 
Esperanto-radiko “leĝ-”). 

(16) Sten Liljedahl ya skriptis la texto dil Ido-himno, ma il ne “kreis ol kun la muziko di 
La Espero”. Ne existas oficala melodio por kantar ta himno. Kantar ol segun la melodio 


di La Espero esas nur una del posiblaji. 


(17) “disipema” signifikas “malŝparema” en Esperanto. La radiko “disip-” existas anke en 
tua matrala linguo, la Angla (“dissipate”, “dissipation”). 


(18) La Ido-simbolo ne esas “blua stelo”, ma blanka stelo sur blua fundo. 

(19) “unesal” [un-es-al(a)] signifikas “unueca”. 

(20) Heidi Neussner ne “esis” Idistino: el duras vivar ed esar Idistino. 

(21) Nulu asertis (en la Komitato e pose) ke Ido “esas perfekta linguo”. 

(22) “La vera inventinto di Ido esis Louis Couturat” e “Forsan Beaufront kontributis per 
kelka vorti” esas aserti qui bezonas nuancizo e precizigo. Pri to on povas lektar en mea 
artiklo mencionita sub (11). 

(23) Nun existas ne nur la tri papera Ido-revui mencionita (Progreso, Kuriero 
Internaciona ed Ido-saluto!), ma anke Ad-avane!, editata en Hispania. Pluse, existas anke 
(ade 2011) la (nur retala) revuo Posta Mundi, di qua la kontenajo ordinare esas (cirkume) 
duime en Ido e (cirkume) duime en altra planifikita lingui (anke en Esperanto). 

(24) Mea prenomo esas ne “Goncalvo”, ma “Goncalo”. 

(25) Yes, me ankore agadas en la Ido-movemento, quale on povas konstatar hike: 
https://o.wikipedia.org/wiki/Gon9/0C396A7alo Neves 

(26) La mencionita lexiko Ido-Nederlanda-Ido fakte esas bazala gramatiko kun vortaro 
(Basis grammatica en woordenlijst van de Internationale Taal Ido), da Hans Stuifbergen. 


Aparis tri edituri (o riimprimuri): 1994, 1995 e 1996. 


(27) En Ido on ne plus parolas pri “internaciona kongresi”, ma, pro la mikra nombro de 
partoprenanti, pri “Ido-renkontri” o, min ofte, “Ido-konferi”. 


(28) Ne esas vera ke “Li omna [la Idisti] parolas Esperanto”, quankam tre multi 
komprenas la linguo, precipue lekte. Exemple, en 2006, dum la internaciona Ido- 
renkontro en Berlin (quan me partoprenis) Detlev Blanke diskursis en Esperanto, e Günter 
Anton Ido-interpretis lu. 


(29) La “maxim famoza [Ido-]poeto” nomesas Andreas Juste (1918-1998), Belga 
advokato, tradukero e skriptero, qua autoragis ampla e plura-jenra Ido-verkaro: 





https://eo.wikipedia.org/wiki/Andreas Juste 


Pri Ido-literaturo on povas informesar plu detaloze per lektar mea pria verko: 


https://a801000.us.archive.org/8/1tems/Esperanto e Ido malsamaj vojoj sur Parnaso 
n/Esperanto9020kaj/020Ido malsamaj9620vojoj9020sur9020Parnason.pdf 


(30) La “bela poemo” pri la lasta sentinelo Romana, qua aludas supozata ultima Ido- 
poeto, skriptesis ne da “John Francis”, ma da L.N.M. Newell (1902-1968). La poemo, 
titulizita “La lasta”, aparinta unesme en Dekdu poetoj (1934), pose en Esperanta 
Antologio (1958, 2ma ed. 1984) e fine en Kolektitaj poemoj (1987) skriptesis da Newell 
(en 1926) ne honore a ta “maxim famoza poeto” (Andreas Juste, qua cetere komencis 
skiptar en Ido erste en la 60a yari), ma honore a G.H. Richardson, multe plu frua Ido- 
poeto (20a e 30a yari). 


Pose, Andreas Juste, qua recevis de Tazio Carlevaro kopiuro di ta poemo, skriptis replike, 
sub olua inspiro, sua plu kam 100-versa epistolo “Por respondar a verd akuzi” (1972, 2ma 
ed. 1984). Tazio Carlevaro detaloze mencionas ta epizodo en sua artiklo “Andreas Juste 
kaj la rilatoj inter Esperanto kaj Ido”, qua aparis en Instrui, dokumenti, organizi, homajala 
libro por la 80ma aniversario di Claude Gacond (2011, p. 45-57). Existas revizita ed 
ampligita versiono di ta artiklo, kun multa infra noti adjuntita da me, ma regretinde 
Carlevaro ne ja enretigis ol. Tamen on povas kelke “gustar” ol per lektar la recensuro pri 
la homajala libro en la sito di UEA: 


https://katalogo.uea.org/katalogo.php?inf=8660£id= 1 534 erecenzo=montru 





[komenti pri la finala debato] 


(31) Esas ya vera ke Espo-expresuri quala “me feliĉas” imitas la modeli di kelka lingui 
Aziana (exemple, la Chiniana e la Indoneziana). En la Chiniana, l'adjektivi ne varias, ma 
kande li aparas dop la pronomo li funcionas quale verbi ed on ne adjuntas la verbo shi 
(“esar”). En la Indoneziana, exemple, kande on adjuntas l'adjektivo cantik (“bela”) al 
pronomo dia (“lu”), l'adjektivo funcionas quale verbo, do dia cantik equivalas li/$i belas 
en Esperanto. 


(32) “Ka la Idisti havis kunveni ante la pandemio?”, ulu questionis. Yes, ja de 1921 
eventas tala kunveni. Yen lia listo (dati e loki): 


https://lo.wikipedia.org/wiki/Ido-Konferi 


(33) L'artikli en la Ido-wikipedio ne “facesas da mashino”. Li facesas da poka ma 
laborema homi ek karno ed osti. 


(34) Couturat mortis en 1914 e LdB mortis ne en “mil e nonacent e duadek e kelko”, ma 
en 1935. 


(35) André Cherpillod (mencionita dum la debato) skriptis 6 artikli en Ido, tre interesiva 
e bela-stila, qui aparis en Progreso (1979-80). Plu frue (1954) anke Donald Broadribb, 
figuro tre kara al Espo-movemento Australiana, skriptis bela-stile en Ido: en Progreso ya 
aparis longa ed importanta letro al redakterio e, pose, longa artiklo pri la Ido-transskribo 
di antiqua Greka nomi. 


